Свята сыходзіць каранямі ў далёкае мінулае. Паводле падання, у III ст. н. э. ігумення хрысціянскага храма Таццяна падверглася ганенням за хрысціянскую веру. Калі яе прымусілі маліцца паганскаму бажку, Таццяна не адмовілася ад сваёй веры і малітва яе Ісусу Хрысту была такая моцная, што паганскі бажок зваліўся з пастамента і разбіўся. Пасля шматлікіх катаванняў Таццяну пакаралі смерцю. З 235 года адзначаецца свята Таццянінага дня, а пакутніца Таццяна далучана да ліку святых.